"Ben" a avut mai mult succes în clasamentele muzicale, atât în Statele Unite, cât și la nivel mondial, comparativ cu albumul de studio precedent. "Ben" a ajuns pe locul cinci în "Billboard" 200, devenind primul album al lui Jackson, dintr-o serie de șase, care aveau să se claseze în primele zece locuri din acest clasament. "Ben" a atins și poziția patru în &lt;a href="Top%20R%26amp%3BB/Hip-Hop%20Albums"&gt;Top R&amp;B/Hip-Hop Albums&lt;/a&gt;. Pe 13 ianuarie 1973, "Ben" a debutat în UK Album Charts, culminând în acea săptămână pe locul șaptesprezece. Piesele de pe album au rămas în primele cincizeci ale acelui clasament timp de alte șapte săptămâni consecutive. Pe 1 ianuarie 1973, albumul a fost certificat cu un disc de argint de British Phonographic Industry, ca urmare a celor 60,000 de exemplare vândute în Regatul Unit. După moartea lui Jackson din iunie 2009, muzica acestuia a avut parte de creștere bruscă în popularitate. Albumul a intrat în clasamentul francez pe 25 iulie 2009, atingând direct poziția maximă cu numărul o sută șaizeci și doi. "Ben" a rămas în primele două sute de poziții ale clasamentului doar pentru două săptămâni consecutive. Se pare că albumul a fost vândut în peste cinci milioane de exemplare la nivel mondial.